Premierul Ungariei susține că vine ”epoca suveraniștilor”. Orban: ”Ordinea mondială liberal-progresistă a eșuat”
În acest an ar putea lua sfârșit o perioadă ingrată a civilizației occidentale, prin înlocuirea lumii construite pe baza hegemoniei liberal-progresiste cu una suveranistă, a afirmat joi, 25 aprilie, premierul ungar Viktor Orban, în discursul de deschidere al reuniunii de la Budapesta a Conferinței Acțiunii Politice Conservatoare (conservatorii americani și aliații lor).